અમદાવાદ: શેરબજારમાં પાછલા કેટલાક સમયથી તેજીની ચાલ જોવા મળી છે. વિદેશી સંસ્થાગત રોકાણકારોની એકધારી ખરીદીની અસરે નિફ્ટીએ ૭૭૦૦ની સપાટી ક્રોસ કરી દીધી છે, જેના પગલે પ્રાઇમરી માર્કેટ પણ વધુ સક્રિય થયું છે. આગામી બે મહિનામાં છથી સાત કંપનીઓ આઇપીઓ લાવવા લાઇનમાં છે, જેમાં સરકારની એક જનરલ ઇન્સ્યોરન્સ કંપની પણ ૧૦ ટકાનો હિસ્સો વેચવા ઉપર વિચાર કરી શકે છે. ન્યૂ ઇન્ડિયા ઇન્સ્યોરન્સ કંપનીનો આઇપીઓ લાવીને તેની શરૂઆત કરી શકે છે.